不過樂迷嘅熱情都造成麻煩，喺佢個墓同周圍其他人嘅墓碑都畀人畫花晒，而且每年佢死忌啲樂迷都走到去搞到個公墓好似開音樂會咁，管理拉榭思神父公墓嘅人同佢個墓周圍其他人嘅墓嘅家人已經對呢啲嘢好唔滿意。1990年荷里活導演奧利華史東拍咗一部講thedoor樂隊嘅傳記電影《火樂焚城》，上畫之後又再興起一般thedoor音樂熱潮，突然間又好咗好多以前未聽過thedoor嘅樂迷。